alexandrainst/scandi-wiki huggingface dataset:
Frankrikes herrelandslag i rugby union

Frankrikes herrelandslag i rugby union representerer Frankrike i internasjonal rugby union.  De er faste deltagere i Seksnasjonersturneringen.  Deres første kamp ble spilt 26. februar 1890.  Laget deltok under de olympiske leker i 1900 i Paris og vant gullet, men den første offisielle landskampen var første nyttårsdag 1906 mot New Zealand.

Frankrike har deltatt i alle verdensmesterskapene i rugby union og har vunnet sølv tre ganger.

Deltagelse i Rugby-VM 
Rød firkant markerer at de var vertsnasjon

Seksnasjonersturneringen 
Frankrike deltar i den årlige Seksnasjonersturneringen ettersom de er rangert i Tier 1 av International Rugby Board, og har følgende meritter (per januar 2016):
 Vinnere (17)
 Grand slam (9)
 Wooden Spoon (18)

Eksterne lenker 
Offisiell hjemmeside (fransk) til det franske rugbyforbundet

Landslag i rugby union
Franske landslag
Rugby i Frankrike
William Symes Andrews

William Symes Andrews (født 1847, død 1. juli 1929) var elektroingeniør og en av de første ansatte ved General Electric Company. Han var også blant de 37 som stiftet Edison Pioneers.

Biografi 
Han ble født i England i 1847 og begynte å arbeide i Edisons Menlo Park i 1879. Han døde 1. juli 1929 i Schenectady, New York.

Referanser 

Britiske ingeniører
Fødsler i 1847
Dødsfall i 1929
Lewis Howard Latimer

Lewis Howard Latimer (født 4. september 1848, død 11. desember 1928) var en afro-amerikansk oppfinner og konstruktør.

Tidlige år og familie 
Latimers familie var slaver da en lokal prest førte dem til frihet. Da han var 16 år gammel, løy han om sin alder for å komme inn den amerikanske marine.

Yrkeslivet 
Latimer startet i arbeidslivet hos Crosby and Gould, et patentkontor. Han oppfant blant annet et forbedret toalettsystem for jernbanevogner og et klimaanlegg. Han hjalp Alexander Graham Bell med patentet på den første telefon og Thomas Edison med sin patentsøknad for glødelampen.

Han var medlem av Edison Pioneers, og blant de 37 som stiftet organisasjonen.

Patenter 
  "Vannklosett i jernbanevogner," February 10, 1874.
  «Elektrisk lampe» 13. september 1881.
  «Prosess for fremstilling av kulltråd til glødelamper»17. januar 1882,
  «Støtte for kulltråd i glødelampe» 21. mars 1882.
  «Apparat for kjøling og desinfeksjon» 12. januar 1886.
  «Låsbar hattehylle og paraplystativ» 24. mars 1896.
  «Lampestativ»  30. august 1910.

Død 
Latimer døde 11. desember 1928 i Flushing, Queens, New York, 80 år gammel.

Referanser

Oppfinnere fra USA
Dalkurd FF

Dalkurd Fotbollförening, også kjent som Dalkurd, er en svensk-kurdisk fotballklubb som holder til i Borlänge. Klubben ble stiftet 26. september 2004, og spiller for øyeblikket i Superettan, som er landets nest høyeste avdeling. Dalkurd FF klatret i ligasystemet fra divisjon 6 til divisjon 1 på fem sesonger (2005–2010). Fra 2010 til 2015 spilte Dalkurd i divisjon 1, tredje høyeste avdeling i det svenske seriesystemet. 10. oktober 2015 ble klubben klar første gang for Superettan.

Klubben har sin hjemmebane på Domnarvsvallen med en kapasitet på 6 500, og lagets trener siden 2016 heter Poya Asbaghi.

Referanser

Eksterne lenker 
 Dalkurd FF – offisiell side

Dalkurd FF
Fotballag i Sverige
Fotballag etablert i 2004
Borlänge kommune
Sport i Sverige i 2004
NM i maraton 2015

Norgesmesterskapet i maraton 2015 var en del av NM i friidrett 2015, og ble arrangert som en del av Trondheim Maraton 5. september 2015.

Resultater

Herrer

Dette var Abdulaziz' første NM-gull, og tiden hans var ny løyperekord for Trondheim Maraton.

Kvinner

Marthe Katrine Myhre vant sitt tredje NM-gull.

Referanser

Kilder 
 Norges friidrettsforbund - NM Helmaraton 5. september 2015

2015
Friidrett i 2015
Maraton
Sport i Trondheim
Sportsarrangementer i Trøndelag
Duolingo

Duolingo (IPA: /ˌdjuːoʊˈlɪŋɡoʊ/)  er et nettsted og applikasjon som tilbyr gratis kurs i ulike fremmedspråk. Både nettstedet og appen var fram til starten av 2017 uten reklame. Programmet tilbyr over 50 ulike kurs for 23 språk. Flere enn 30 andre kurs er på vei til å bli lansert. Appen er tilgjengelig på iOS, Android og Windows 8- og Windows 10-plattformer, med over 100 millioner brukere over hele verden.

Produkter

Språkkurs 
Duolingo tilbyr skriftlige og uttalelseorienterte øvelser. Plattformen har et spillifisert kursstruktur.

Brukere vinner poeng mens de lærer et språk, for eks. etter at de har fullført en leksjon. Ferdigheter betraktes som "lært" etter at brukere gjennomfører alle leksjonene innenfor ferdigheten.

Duolingo gir også muligheten til å svare på spørsmål innenfor en 30-sekunder tidsperiode. Dette finnes bare på programmets nettside og ikke på appen. Som regel lærer kurs rundt 2.000 ord. Plattformen måler studentenes fremskritt og der de har flest vansker.

Referanser

Eksterne lenker 
 

Nettsteder
Mobilapplikasjoner
Språktilegnelse
Sly Cooper

Sly Cooper er en videospillserie som består av plattform-snikespill for PlayStation 2, PlayStation 3 og PlayStation Vita. De første tre spillene i serien ble utviklet av Sucker Punch Productions, men deretter tok Sanzaru Games over, siden Sucker Punch Productions fortsatte arbeidet sitt på Infamous-serien. De tre første spillene i serien ble gitt ut på nytt med HD-grafikk for PlayStation 3 av Sanzaru Games, i en samling kalt The Sly Collection. Alle spillene er tilgjengelig på Playstation Now til Playstation 4 og Playstation 5.

Sanzaru ga ut det fjerde spillet i serien, Sly Cooper: Thieves in Time, 5. februar 2013. En film basert på det første spillet i serien er under utvikling, men har ikke fått en premieredato.

Spill i serien

Sly Raccoon 
Første spillet i serien, se her for mer info.

Sly 2: Tyveribanden 
(oppr Sly 2: Band of Thieves) andre spillet i serien, kom ut i 2004 til Playstation 2.

Sly 3: Ære Blant Tyver 
(oppr Sly 3: Honor Among Thieves) tredje spillet i serien, kom ut i 2005 til Playstation 2.

Bentley's Hackpack 
Spinoff Arkadespill utgitt 6. februar 2013, basert på Sly Cooper: Thieves in Time og kom ut til Playstation 3 og Playstation Vita.

Sly Cooper: Thieves in Time 
Fjerde spillet i serien, kom ut i 2013 til Playstation 3 og Playstation Vita.

Referanser

Eksterne lenker 
 

Videospillserier
Videospill utviklet i USA
Eduard Fett

Frans Eduard Fett (født 12. januar 1849 i Hamburg, død 19. juni 1911) var en tysk-norsk industrimann.

Fett var sønn av den tyske forretningsmann Hinrich Fett (1807-1900) i Hamburg. Han begynte i 1870-årene å bygge opp sin egen virksomhet ved hjelp av farens kontaktnett. De første virksomhetene ble lagt til Göteborg og Christiania, og etter et opphold i Danmark der han studerte fremstilling av takpapp åpnet Fett tilsvarende virksomhet på Valløy. Virksomheten på Valløy ble etterhvert også utvidet med en tapetfabrikk, men Fett trakk seg ut av denne etter at Mellomriksloven ble opphevet og det ble toll på eksport til Sverige.

Etter at fabrikkanlegget på Valløy brant i 1889, så Fett seg om etter en tomt i hovedstadsområdet. Han endte opp med å flytte virksomheten til det daværende Aker kommune, etter å ha kjøpt Peter Wessel Wind Kildals brisselmølle og jernstøperi på Høyenhall.

Driften av Høienhall fabrikker ble overtatt av sønnen Harry Fett da faren døde i 1911.

Referanser 

Tyske forretningsfolk
Norske forretningsfolk
Personer fra Hamburg
Fødsler i 1849
Dødsfall i 1911
Tidssignalet fra Nauen

Tidssignalet fra Nauen var et fast innslag i NRKs radiosendinger i årene før andre verdenskrig. Det ble sendt to ganger i døgnet kl. 13.00 og kl. 19.00. Det ble alltid annonsert med «Vi får tidssignalet fra Nauen».
NRK fikk signalet fra: Grossfunkstelle Nauen, verdens eldste radiostasjon i Brandenburg i Tyskland.
Signalet varte i 30 sekunder, først 25 sekunder med korte impulser, deretter en lang tone på fem sekunder.

Nauen kringkaster 
Nauen kringkaster ble opprettet i 1906 og har spilt en viktg rolle i Tyskland. Før første verdenskrig hadde Tyskland allerede i 1911 gjennom denne kontakt med sine kolonier bl.a Togoland (nå Togo) og Tysk Sydvest-afrika (nå Namibia). Britisk etterretning avlyttet stasjonen under begge verdenskriger. Stasjonen overlevde andre verdenskrig uten alvorlige skader, men ble stengt av sovjetiske okkupasjonstyrker etter 1945. Antennemastene på 200 m ble revet ned og all virksomhet opphørte.

Nauen i dag
En ny kortbølgesender med fire retningsantenner og fire 500 kilowatt sendere ble bygget mellom 1995 og 1997.

Eksterne lenker   
  – Stasjonsbygningen

Tyske radiokanaler
NRK
Annabel Langbein

Annabel Langbein er en newzealandsk kokk, matskribent og kokebokutgiver. Hun er også regelmessig gjest på radio og programleder på fjernsyn, og har sin egen fjernsynsserie, Annabel Langbein The Free Range Cook, som startet på TV One  i New Zealand og siden sendes i mer enn 80 land.

Langbein er kjent for å fremme økologisk mat, først og fremst sesongbaserte ingredienser, og er medlem av Sustainability Council of New Zealand.

Langbein ble i 2018 utnevnt til offiser av New Zealands fortjenstorden for sin innsats som kokeboksforfatter.

Bibliografi 
 Annabel Langbein's Cookbook: Featuring Recipes from the New Zealand Listener ISBN 0-908829-00-0, 1988)
 The Outdoors Cook Book: Favourite Barbecue and Grill Recipes (1989)
 Smart Food for Busy People: Stylish Food for New Zealanders ISBN 9780-4730-2228-0, 1993)
 More Taste Than Time: Fast Track Food for Busy People (1994)
 With Fork & Spoon: Easy Imaginative Food for Time-Hungry People ISBN 0-473-03976-1, 1996)
 The Best of Annabel Langbein: Great Food for Busy Lives ISBN 9780-9582-0290-9, 1999)
 Savour the Pacific: A Discovery of Taste ISBN 9780-9582-0292-3, 2000)
 Savour Italy: A Discovery of Taste ISBN 9780-9582-0293-0, 2001)
 Cooking to Impress Without Stress ISBN 9780-9582-0295-4, 2003)
 Assemble: Sensational Food Made Easy ISBN 9780-9582-0299-2, 2005)
 Desserts: New Healthy Kitchen – Colorful Recipes for Health and Well-Being ISBN 9780-7432-7860-7, 2006)
 Grilling: New Healthy Kitchen – Colorful Recipes for Health and Well-Being ISBN 9781-7408-9611-5, 2007)
 Eat Fresh: Cooking Through the Seasons ISBN 9780-9582-0297-8, 2007)
 Celebrate: A Calendar of Cakes for Special Dates ISBN 9780-9582-0296-1, 2008)
 Anyone Can Cook: Fresh Ideas for Busy Lives ISBN 9780-9582-6680-2, 2009)
 Anyone Can Bake: Home Baked Treats Made Easy ISBN 9780-9582-6683-3, 2010)
 Annabel Langbein The Free Range Cook ISBN 9780-9582-6684-0, 2010)
 "Annabel Langbein Free Range in the City" ISBN 978-0-9582668-5-7, 2011)
 "Annabel Langbein The Free Range Cook: Simple Pleasures" ISBN 978-0-9582668-6-4, 2012)

Referanser

Eksterne lenker 
 
 

Kokker
Khorasan

Khorasan, Khorāsān, Khorassan og Chorasan kan vise til:

 En historisk region i Iran, Turkmenistan, Tadsjikistan og Afghanistan, se Stor-Khorasan
 En tidligere persisk provins, se Khorasan (provins)
 Provinsen Nord-Khorasan
 Provinsen Sør-Khorasan
 Provinsen Razavi-Khorasan
 Khorasan (jihadistisk gruppering), en gruppering av al-Qaida-medlemmer med tilhold i Syria.
 Den islamske staten Irak og Levanten - Khorasan-provinsen (ISIL-KP)
Espen Christensen

Espen Christensen (født 17. juni 1985 i Stavanger) er en norsk håndballmålvakt, som spiller for den svenske klubben . Han har spilt 112 kamper for Norges herrelandslag i håndball. Han spilte på Norges lag som tok sølv i VM 2017 og i VM 2019 og bronse i  EM 2020.

Karriere

Klubb
Christensen har tidligere spilt for de norske klubbene  og , de svenske klubbene H 43 Lund og , den danske klubben  i Herre Håndbold Ligaen og den tyske Bundesligaklubben .

Fra sesongen 2020/21 spiller Christensen for IFK Kristianstad i Sverige.

Landslag
Den 19. juli 2012 debuterte Christensen på det norske landslaget, og fikk sin mesterskapsdebut fire år senere i Håndball-EM 2016. Han spilte på Norges lag som tok sølv i VM 2017 og i VM 2019 og bronse i  EM 2020.

Referanser

Eksterne lenker 
 

Håndballmålvakter
Norske håndballspillere
Spillere i Håndball-EM 2016 for menn
Spillere i Håndball-EM 2018 for menn
Spillere i Håndball-EM 2020 for menn
Spillere i Håndball-VM 2017 for menn
Spillere i Håndball-VM 2019 for menn
Personer fra Sola kommune
Håndballspillere for GWD Minden
Sniper 3

Sniper 3 er en amerikansk actionfilm fra 2004 med Tom Berenger, Byron Mann og John Doman i hovedrollene. Den ble regissert av P.J. Pesce, og er den tredje filmen i Sniper-filmserien.

Sammendrag 
Skarpskytter Thomas Beckett (Tom Berenger) blir ansatt av NSA-agentene William Avery (Denis Arndt) og Richard Addis (William Duffy) for å utføre et hemmelig oppdrag og ta ut en mistenkt terrorist i Vietnam. Men denne terroristen viser seg faktisk å være en gammel bestevenn og tidligere kollega av Beckett, Paul Finnegan (John Doman) som var antatt omkommet i kamp-handlinger mange år tidligere. Men den egentlige hensikten med oppdraget viser seg å være noe helt annet, enn det Beckett hadde blitt fortalt av sine oppdragsgivere.

Rolleliste 
 Tom Berenger som Thomas Beckett
 Denis Arndt som William Avery
 John Doman som Paul Finnegan

Eksterne lenker
 

Filmer fra 2002
Actionfilmer fra USA
Engelskspråklige filmer
Ishockey-VM 2016 for menn

VM i ishockey 2016 er det 80. verdensmesterskapet i ishockey og blir arrangert på fire nivåer. Det egentlige VM (toppdivisjonen) med deltakelse av 16 land vil bli avholdt i Moskva og St. Petersburg i Russland og kampene spilt i perioden 6. til 22. mai 2016. VM på lavere nivåer vil bli arrangert på forskjellige terminer i mars og april 2016.

Elitedivisjonen 

VM i ishockey for toppdivisjonen blir arrangert i Moskva og St. Petersburg i Russland og kampene spilt i perioden 6. til 22. mai 2016.

 – Rykket opp fra Division I Gruppe A i 2015

 – Vertsnasjon

 – Rykket opp fra Division I Gruppe A i 2015

Divisjon I

Gruppe A
Divisjon I Gruppe A-turneringen blir arrangert i Kraków i Polen i perioden 23. til 29. april 2016.

Gruppe B
Divisjon I Gruppe B-turneringen blir arrangert i Zagreb i Kroatia i 17. til 23. april 2016.

Divisjon II

Gruppe A
Divisjon II Gruppe A-turneringen blir arrangert i Jaca i Spania i perioden 9. til 15. april 2016.

Gruppe B
Divisjon II B-turneringen blir arrangert i Mexico by i Mexico i 9. til 15. april 2016.

Divisjon III 

Divisjon III-turneringen blir arrangert i Istanbul i Tyrkia i 31. mars til 9. april 2016.

Referanser

Eksterne lenker 

Ishockey-VM
Ishockey i 2016
Ishockeyturneringer i Russland
Internasjonale mesterskap i 2016
Internasjonale mesterskap i Russland
Sport i Russland i 2016
Sport i Polen i 2016
Sport i Kroatia i 2016
Sport i Spania i 2016
Sport i Mexico i 2016
Sport i Tyrkia i 2016
Ishockey i Polen
Ishockey i Kroatia
Ishockey i Spania
Ishockey i Mexico
Ishockey i Tyrkia
Petter Øverby

Petter Øverby (født 26. mars 1992 i Kongsvinger) er en norsk håndballspiller som er strekspiller for  HC Erlangen i Bundesliga og for det norske landslaget. Han spilte på Norges lag som tok sølv i VM 2017 og i VM 2019 og bronse i  EM 2020.

Karriere 
Øverby spilte for Elverum til 2011, deretter for Bækkelaget og Nøtterøy før han i 2015 gikk tilbake til Elverum. 2017–18 spilte han for KIF Kolding København i Danmark, og fra 2018 spiller han i HC Erlangen.

Øverby debuterte på landslaget mot Romania 4. juni 2013 og fikk sin mesterskapsdebut i EM 2016 der Norge ble nummer fire. Han spilte på Norges lag som tok sølv i VM 2017 og i VM 2019 og bronse i  EM 2020.

Referanser

Eksterne lenker 
 
 Petter Øverby. www.topphandball.no

Norske håndballspillere
Spillere i Håndball-EM 2016 for menn
Spillere i Håndball-EM 2020 for menn
Spillere i Håndball-EM 2022 for menn
Spillere i Håndball-VM 2017 for menn
Spillere i Håndball-VM 2019 for menn
Deltakere for Norge under Sommer-OL 2020
Håndballspillere under Sommer-OL 2020
Håndballspillere for Elverum Håndball
Personer fra Grue kommune
Gorgonopsia

Gorgonopsia er en familie av therapsider som levde i sen perm. De siste gorgonopsidene døde ut i perm-trias utdøingen sammen 96% av alt liv i havet og 70% av alt liv på land. De hadde lange hjørnetenner akkurat som sabeltannkattene hadde. Den største gorgonopsiden var inostrancevia som var 3 meter lang. Gorgonopaia inkluderte også Lycaenops, Dinogorgon, Gorgonops og andre gorgonopsider. De spiste planteetende pattedyrlignende krypdyr, amfibier og cynodonter.

Paleontologi
Aleksej Tsjervotkin

Aleksej Tsjervotkin (; født 30. april 1995) er en russisk langrennsløper med syv medaljer fra Junior-VM, hvorav fire gull.

Under Junior-VM på ski 2013 i Liberec vant han stafettgull og bronse i 20 km skiathlon bak landsmennene Dimitrij Rostotsev og Artem Maltsev.

Året etter under Junior-VM på ski 2014 i Val di Fiemme tok Tsjervotkin sølvmedaljen i 20 km skiathlon mellom nordmennene Eirik Sverdrup Augdal og Johan Hoel, mens han som ankermann i stafetten gikk Russland inn til en bronsemedalje bak Norge og Frankrike.

Under Junior-VM på ski 2015 i Almaty gjorde Tsjervotkin nesten rent bord, med tre gullmedaljer av fire mulige, etter å ha røket ut i kvartfinalen av sprinten. 10 km fri teknikk ble vunnet foran landsmennene Denis Spitsov og Alexander Bakanov, 20 km skiathlon ble vunnet foran landsmennene Ivan Yakimushkin og Spitsov, og stafetten ble vunnet foran Frankrike og Norge.

Tsjervotkin fikk sjansen på det russiske stafettlaget under verdenscupen i langrenn 2015/16, da han i Nové Město hjalp Russland til en andreplass bak Norge.

Under U23-VM på ski 2016 i Râșnov tok han først sølv i 15 km klassisk, bak svenske Jens Burman og foran nordmannen Mikael Gunnulfsen. To dager senere tok han gull på 15 km fristil foran nordmennene Johan Hoel og Simen Hegstad Krüger.

Han var med på OARs lag som tok sølv på stafetten under Vinter-OL 2018.

Under VM 2021 i Oberstdorf gikk han første etappe på RSFs lag som tok sølv på 4 × 10 km stafett. De øvrige på laget var Ivan Jakimusjkin, Artem Maltsev og Aleksandr Bolsjunov.

Referanser

Eksterne lenker 
 

Fødsler i 1995
Russiske langrennsløpere
Olympiske mestere
Olympiske sølvmedaljevinnere
Olympiske mestere for ROC
Olympiske medaljevinnere i langrenn
Juniorverdensmestere i langrenn
Deltakere under Ski-VM 2017
Olympiske utøvere fra Russland under Vinter-OL 2018
Langrennsløpere under Vinter-OL 2018
Medaljevinnere under Vinter-OL 2018
Deltakere under Ski-VM 2021
Deltakere for ROC under Vinter-OL 2022
Langrennsløpere under Vinter-OL 2022
Medaljevinnere under Vinter-OL 2022
Humanetologi

Humanetologi er en retning innen evolusjonspsykologi som ble grunnlagt av Irenäus Eibl-Eibesfeldt. Det naturvitenskapelige studiet av menneskets adferd utgår fra den etologie metodologi som benyttes for adfredsforskning på andre arter. Disiplinen kan sies å overskride grensen mellom naturvitenskap og kulturvitenskap, noe som har gjort forskningen kontroversiell og utsatt for påstander om at den er biologisme.

Litteratur
 Charles Darwin (1872). The Expression of Emotions in Man and Animals. London: John Murray.
 Irenäus Eibl-Eibesfeldt (1970). Ethology. The Biology of Behavior. London: Holt - Rinehart and Winston Inc.
 Irenäus Eibl-Eibesfeldt (1989). Human Ethology. New York: Aldine de Gruyter.
 Konrad Lorenz (1974) Spegelns baksida: en studie i kunskapens biologiska utveckling. Stockholm: Norstedt.
 Gerhard Medicus, Being Human - Bridging the Gap between the Sciences of Body and Mind, Berlin: VWB, 2015

Eksterne lenker
The International Society for Human Ethology
Etologisk forskning ved SU
Intercult projektet

Antropologi
Etologi
Austrophorella

Austrophorella er en slekt av biller som hører til familien praktbiller (Buprestidae). Slekten omfatter bare én art.

Utseende 
En middelsstor, mørkt bronsefarget praktbille. Oversiden er mer eller mindre kledt med gulaktig bestøvning som på dekkvingene danner to flekker på hver vinge, og en gul sidekant.

Utbredelse  
Slekten er utbredt i Australia.

Systematisk inndeling 

Inndelingen følger . Slekten kan eventuelt plasseres i underfamilien Chrysobothrinae. 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien furupraktbiller (Chrysochroinae) Laporte de Castelnau, 1835
 Stammen Chrysochroini Laporte de Castelnau, 1835
 Understammen Chalcophorina Lacordaire, 1857 
 Slekten Austrophorella Kerremans, 1903
 Austrophorella quadrisignata (Saunders, 1872)

Referanser

Eksterne lenker 
 
 Liste over artene

Praktbiller
Biller formelt beskrevet i 1903
Chrysesthes

Chrysesthes er en slekt av biller som hører til familien praktbiller (Buprestidae).

Levevis 
Som hos de fleste andre praktbiller utvikler larvene seg i død ved.

Utbredelse 
Slekten er utbredt i Sør- og Mellom-Amerika.

Systematisk inndeling 

furupraktbiller (Chrysochroinae) blir noen ganger plassert som en stamme i underfamilien Buprestinae.

Inndelingen følger 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien furupraktbiller (Chrysochroinae) Laporte de Castelnau, 1835
 Stammen Hypoprasini Holynski, 1993
 Understammen Pristipterina Holynski, 1993
 Slekten Chrysesthes Dejean, 1833
 Chrysesthes auronotata Saunders, 1874
 Chrysesthes gymnopleura (Perty, 1830)
 Chrysesthes lanieri (Chrevrolat, 1838)
 Chrysesthes tripunctata (Fabricius, 1787)
 Chrysesthes viridimaculata Lucas, 1858

Referanser

Eksterne lenker 
 

Praktbiller
Biller formelt beskrevet i 1833
Marianne Synnes

Marianne Synnes Emblemsvåg (født 5. juni 1970 på Vigra) er en norsk bioingeniør og molekylærbiolog. Hennes spesialfelt er molekylær cellebiologi. I 2016 var hun viserektor ved Norges teknisk-naturvitenskapelige universitet, NTNU i Ålesund. I juni 2016 ble det klart at hun trakk sin søknad om å bli viserektor i en fireårsperiode fra 1. januar 2017.

Synnes var ferdig utdannet bioingeniør fra Østfold ingeniørhøgskole i 1993. Deretter har hun i hovedsak sin spesialfaglige utdanning fra Universitetet i Oslo og NTNU, i tillegg til at hun har tatt flere fag ved Høgskolen i Ålesund og Handelshøyskolen BI i Ålesund og Oslo.

Hun tok hovedfag i cellebiologi (UiO/NTNU) i 1996, og ble dr.scient. i molekylær cellebiologi i 2002, med avhandlingen Control of the G1/S transition in fission yeast.

Etter avsluttet doktorgrad var hun prosjektleder/forsker II ved Møreforskning Ålesund i tre år, deretter førsteamanuensis ved Avdeling for helsefag, Høgskolen i Ålesund. I 2011 ble hun valgt til rektor ved Høgskolen i Ålesund, en stilling hun hadde til hun fra 1. januar 2016 ble viserektor ved NTNU, i forbindelse med fusjonen mellom HiÅ, Høgskolen i Gjøvik, Høgskolen i Sør-Trøndelag og NTNU.

Hun har – og har hatt – flere styreverv. Hun er blant annet styreleder for Senter for Senter for internasjonalisering av utdanning (2015–19), var styreleder i Høgskolestyret (HiÅ) i perioden 2011–2015 og er medlem av Norges forskningsråds hovedstyre.

Hun er stortingsrepresentant for perioden 2017–2021, og representerer Høyre fra Møre og Romsdal.

Bibliografi

Referanser

Kilder 
 Hansen, Grete (2. september 2011) «Tett på Marianne Synnes: rektor, bioingeniør, forsker og sykepleierlærer». I: Bioingeniøren, nr. 9 (Les i fulltekst)
 Synnes' profilside, NTNU

Eksterne lenker 
 
 Kort presentasjon av SIU-styret

Norske biologer
Førsteamanuenser ved NTNU
Stortingsrepresentanter 2017–2021
Stortingsrepresentanter fra Høyre
Stortingsrepresentanter for Møre og Romsdal